jkorsvik/nowiki_second_scrape_merged huggingface dataset:
Halfdan Rasmussen

Halfdan Rasmussen (født 29. januar 1915 i København, død 2. mars 2002
) var en dansk dikter og forfatter. Med sine underfundige og humoristiske barnerim fra 1950-tallet og framover, ble han en av Danmarks mest folkekjære diktere. Han utgav til sammen over 80 bøker, både muntre regler for barn og samfunnsengesjerte diktsamlinger for voksne.Hans kjente rim er òg brukt i mange lærebøker og visebøker.
Under andre verdenskrig var Rasmussen aktiv i motstandskampen mot den tyske okkupasjonsmakten i Danmark med sine dikt.
Rim-og billedboken Halfdans ABC med illustrasjoner av Ib Spang Olsen ble tatt opp i 
Danmarks kulturkanons «barnekanon» i 2006.


== Priser (utvalg) ==


== Referanser ==


== Eksterne lenker ==
(da) Halfdan Rasmussen på bibliografi.dk
(da) Biografi i Leksikon for det 21. århundre
Barnstable County

Barnstable County er et fylke i den amerikanske delstaten Massachusetts. Det ligger i de sørøstlige delene av staten og det grenser mot Plymouth County i nordvest og mot Dukes County i sør.
Barnstable Countys totale areal er 3 382 km² hvorav 2 357 km² er vann. I 2000 hadde fylket 222 230 innbyggere, og administrasjonssenteret ligger i byen Barnstable.


== Befolkningsutvikling ==


== Referanser ==


== Eksterne lenker ==
(en) Offisielt nettsted 
(en) Barnstable County, Massachusetts – kategori av bilder, video eller lyd på Commons
Dukes County

Dukes County er et fylke i den amerikanske delstaten Massachusetts. Det ligger i de sørøstlige delene av staten og det grenser mot Barnstable County i nord.
Dukes Countys totale areal er 1 272 km² hvorav 1 003 km² er vann. I 2000 hadde fylket 14 987 innbyggere, og administrasjonssenteret ligger i byen Edgartown.


== Eksterne lenker ==
(en) Offisielt nettsted 
(en) Dukes County, Massachusetts – kategori av bilder, video eller lyd på Commons
Derek Riggs

Derek Riggs er en britisk grafiker kjent for å ha tegnet det britiske heavy metal-bandet Iron Maidens maskot, Eddie the Head, i tillegg til at han tegnet alle omslagene til utgivelsene bandet hadde frem til og med No Prayer for the Dying-albumet. Han har også jobbet med heavy metal-bandet Gamma Ray.


== Referanser ==


== Eksterne lenker ==
(en) Offisielt nettsted 
(en) Derek Riggs på Discogs 
(en) Derek Riggs på MusicBrainz 
(en) Derek Riggs på Encyclopaedia Metallum 
(en) Derek Riggs på AllMusic
Wild Dances

«Wild Dances» (ukrainsk: Дикі танці, norsk transkripsjon: Dyki tantsi, ville danser) er en sang som vant Eurovision Song Contest 2004 for Ukraina. Sangen ble fremført av den ukrainske popstjernen Ruslana, og hun har skrevet sangen sammen med Oleksandr Ksenofontov, Jamie Maher, Michael Fayne og Sjerena Dugani. Dette var Ukrainas første seier i konkurransen, og sangen fikk en viss kommersiell suksess etter den internasjonale finalen.


== Eurovision Song Contest ==
Ukraina debuterte i konkurransen i 2003, og som det første året valgte landets kringkaster NTU artist og sang internt. Kanalen fikk landets kanskje største popstjerne, Ruslana, til å representere Ukraina i Eurovision Song Contest 2004 i Istanbul i Tyrkia. 
Etter 14. plassen året før, måtte Ukraina kvalifisere seg via semifinalen onsdag 12. mai. Der var «Wild Dances» det 11. bidraget ut på scenen av 22 deltakere. Sangen endte opp på en andreplass og kvalifiserte seg dermed til finalen lørdag 15. mai. I finalen var Ukraina det tiende landet ut på scenen av 24 deltakere. Den energiske dansefremføringen skilte seg ut, og sangen endte opp med å vinne hele konkurransen i hard konkurranse med Serbia og Montenegro og Hellas. «Wild Dances» fikk 280 poeng, som var ny poengrekord. Denne holdt i to år, inntil finske Lordi fikk 292 poeng med «Hard Rock Hallelujah». «Wild Dances» fikk poeng fra 34 av de 36 landene som deltok i konkurransen, Norge ga 7 poeng til Ukraina.


== Sangen ==
«Wild Dances» er skrevet av Oleksandr Ksenofontov, Jamie Maher, Michael Fayne og Sjerena Dugani, i tillegg til Ruslana selv. Det første verset er på engelsk, mens det andre er på ukrainsk. «Wild Dances» ble dermed den første vinnersangen i Eurovision Song Contest som delvis ble sunget på et annet språk enn bare engelsk etter at språkregelen ble tatt bort i 1999. 
Sangen blir også husket på grunn av sin energiske koreografi samt for det spesielle lærantrekket Ruslana hadde på seg under fremføringen.Bidraget har blitt sunget på vietnamesisk av den vietnamesiske popstjernen Hồ Quỳnh Hương. Ruslanas versjon av sangen var også en del av lydsporet til spillet Grand Theft Auto IV fra 2008. Den amerikanske gymnasiasten og verdensmesteren Jordyn Wieber har også fortalt at hun bruker den energiske sangen som treningsmusikk.Singelen var også en del av samlealbumet The Very Best of Eurovision som ble utgitt i forbindelse med konkurransens 60-årsjubileum i 2015.


== Listeplasseringer ==


== Referanser ==
Sekkingstad

Sekkingstad er en grend i Fjell kommune i Hordaland.
Sekkingstad ligger på vestsiden av øya Sotra. Stedet huser blant annet en fiskefabrikk med samme navn, som leverer fisk til land som Russland og Japan.
Sekkingstad er et sted med ca. 290 innbyggere. Høyeste punkt er Saufjellet på 130 moh.
Algrøyna

Algrøyna er ei øy i Øygarden kommune. Øya ligger vest for Sotra, og har sammen med øyene Langøyna, Lokøyna og Syltøyna broforbindelse til Sotra. Høyeste punkt på øya er Hillefjellet på 78 moh..  
Navneformen Algrøyna ble fastsatt i 1996.Attraksjoner:

Båthavnen
Algrøy bedehus
Flerbrukshallen
Hillefjellet
Sandeide
Maggevika


== Referanser ==


== Eksterne lenker ==
Bygdalaget
Jordbrugrotta

Jordbrugrotta er en grotte øverst i Plurdalen i Rana kommune i Nordland fylke. Grotten har navn etter gården Jordbrua som ligger lenger ned i dalen. Grotten ligger rundt to kilometer sør for demningen ved Kallvatnet.
Jordbrugrotten ble oppdaget under andre verdenskrig. I 1949 mislyktes man med å komme inn fra Sprutfossen og opp til hovedsystemet. I 1953 beskrev Jakob Otnes fra NVE deler av grotten og fortalte at man om vinteren hadde kommet 500 meter inn i fjellet fra Sprutfossen. I 1959 besøkte en ekspedisjon fra NTH grotten men avla ingen rapport.I 1962 og 1964 utforsket den britiske grotteklubben Explorer's club fra Haberdasher's Aske's Hatcham School Jordbrugrotten.
Grotten har minst tre innganger. Litt nord for Sprutbekken ligger en av inngangene og det er mulig å komme inn i grotten når vannføringen er liten i Sprutfossen. En annen inngang kalles Hatcham Hole og går innover fra vest til øst. Gangene i Jordbrugrotten har store dimensjoner og det er flere stup på 15-20 meter som må forseres med taustiger. Det er mye vann i grotten og gummibåt er påkrevd flere steder samt at noen steder går vannet nesten opp til taket. Grotten inneholder også en hel del jettegryter hvor de fleste er halvfylt med vann, men ikke dype og kan vasses til lårene.


== I Beiarn ==
Det finnes også en grotte i Gråtådalen Beiarn som heter Jordbrugrotta. Denne grotten ligger mellom Uglefjell og Tiurdal og er laget av «Lissgråtåga». Her har elva gavet ut en kjele omkring 300 meter lang og 150 meter bred og derfra sprengt seg en gang gjennom fjellet som på avstand kan minne om en mindre jernbanehall.


== Se også ==
Pluragrotta


== Referanser ==
Pluragrotta

Pluragrotta er et grottesystem som er dannet av elva Pluras underjordiske løp nesten tre kilometer nedover Plurdalen. Systemet ligger tre mil øst for Mo i Rana. På det dypeste er det over 130 meter. Inngangen til Pluragrotta er 200 meter fra gården Jordbru.Pluragrotta er Nord-Europas største vannfylte grottesystem og regnes som det beste grottedykkestedet i Skandinavia.


== Etymologi ==
Gårdsnavnet Plurheia, som er oppkalt etter elva, har blitt skrevet Plurhey i 1661 og Prugelhei i 1723. Dette tyder på at elva opprinnelig het *Prula. Å prule, betyr «å koke» i ranværingsdialekt. Elva er i strid med mange fosser og stryk, og navnet kan således oversettes med en «kokende» eller «sydende» elv.


== Historie ==
I løpet av årtusener har vannmassene gravd ut en labyrint av underjordiske grotter i det porøse kalkflellet og de fleste av grottene er fylt av fjellvann.Etter oppdemmingen av Kallvatnet i 1966 ble vannføringen redusert fra 20 000 m3 til cirka 1 000 m3 per minutt, og det ble da mulig å dykke i det underjordiske elveløpet.I 1987 begynte en gruppe norske grottedykkere å utforske grottesystemet og arbeidet deres ble kjent i 1997 da NRK sendte et program om grottesystemet i serien Ut i naturen.Familien på gården Jordbrua, like ved Pluragrotta, startet i 2017 dykkesenteret Visit Plura for å legge til rette for dykking i grotta.


=== Dødsulykker i grotta ===
Onsdag 16. august 2006 omkom en 37 år gammel mann fra Grimstad under dykking i grotten. Personen gikk tom for luft etter å ha fått skader på dykkerutstyret underveis.
Den 6. februar 2014 omkom de to finske dykkerne Jari Mika Tapi Huotarinen og Jari Uusimäki, etter å ha dykket ned til 129 meters dyp, 1400-1500 meter inne i grotta. De hadde vært en del av et dykkerteam på fem personer; de tre andre overlevde. Den ene av de omkomne ble liggende på 129 meters dyp. På vei opp, ble den andre sittende fast på 112 meters dyp. Den 25. februar 2014 ga britiske redningsmannskaper opp forsøket på å hente de omkomne opp. Hendelsen medførte et midlertidig dykkerforbud i grotta den 26. februar 2014. Den 27. mars 2014 kom det likevel fram at finske dykkere hadde fraktet de døde opp til «vannspeilet» ved 90 meters dyp. Den ene av de omkomne ble hentet ut av grotta i Steinugleflåget den 28. mars 2014. Den andre ble hentet ut samme sted 29. mars 2014. Ferdselsforbudet i grotta ble opphevet 31. mars 2014.


=== Filmer spilt inn i Plura ===
Det har blitt spilt inn flere filmer i og rundt Pluragrotta. Dokumentarfilmen Diving Into The Unknown, Dive Odyssey og A tale of the sleeping giant som har planlagt kinopremiere desember 2020.


=== Verdensrekord ===

Den 10. august 2019 ble det satt verdensrekord i Pluragrotta. Den offisielle tittelen lyder som følger: «The largest dive access only water-locked wedding ceremony consists of 69 people, and was achieved by Jani Santala (Finland) and Ina Trælnes (Norway) in Mo I Rana, Norway, on 10 August 2019». Rekorden nådde medier og dykkemagasiner over hele verden. TV2 viste bryllupet på nyhetene, og bryllupet ble også streamet live på YouTube


== Se også ==
Jordbrugrotta


== Referanser ==
Monthly Review Press

Monthly Review Press er et amerikansk forlag som er knyttet opp mot tidsskriftet Monthly Review. Bakgrunnen var at forfatteren og journalisten I.F. Stone hadde skrevet boka Hidden History of the Korean War i 1952, men ikke funnet noen utgiver. Paul Sweezy og Leo Huberman, som fire år tidligere hadde grunnlagt Monthly Review tok på seg å gi ut boka. I årene som fulgte ga forlaget ut flere bøker som brøt med kaldkrigskonsensusen, deriblant Paul A. Barans The Political Economy of Growth og den tidligere FN-arbeideren William Hintons Fanshen, en bok som var basert på en rekke notater han var blitt fratatt av grensevakter på grensa til USA og som han brukte flere år på å få tilbake.
Etter at Huberman begynte å få helseproblemer ble Harry Braverman hentet inn som forlagsredaktør. Braverman sto også bak forlagets største salgssuksess, Labor and Monopoly Capital, som kom i 1974. I årene frem til Braverman døde i 1976 økte Monthly Review Press utgivelseshastigheten kraftig. I forbindelse med den radikale bølgen som rullet frem, særlig i akademiske miljøer, ble forlaget en av de fremste leverandørene av kritisk litteratur. Både tidligere uoversatte eller utilgjengelige eldre verker av forfattere som Rosa Luxemburg, Nikolaj Bukharin, Karl Korsch og Christopher Caudwell og nyere litteratur av radikale skribenter som Che Guevara, Eduardo Galeano, André Gunder Frank, Daniel Guerin, Samir Amin, Louis Althusser, Charles Bettelheim og Kwame Nkrumah ble gitt ut i løpet av Bravermans tid.
Etter Braverman overtok Jules Geller, som i sin tur ble etterfulgt av Susan Lowes. I dag har ikke forlaget noen enkelt forlagsredaktør, men drives, som før Bravermans tid, av det kollektivet som lager tidsskriftet Monthly Review. Utgivelseshyppigheten er ikke like stor som i storhetstiden, men fortsatt gis det jevnlig ut bøker med temaer som imperialisme, økologi/miljøvern og aktuelle hendelser. Forlaget har også nylig gitt ut en samling intervjuer med Venezuelas president Hugo Chávez og et hittil ukjent filosofisk verk av Nikolai Bukharin.
Fonnafly

Fonnafly AS er et helikopterselskap med hovedbase i Sand i Ryfylke som ble etablert i 1970. Selskapet har avdelinger i Bergen, Voss, Sand, Stavanger, Kristiansand og Torp . Fonnafly tilbyr taxiflyvning, sightseeing,  lasteflyging, mastemontering, betongflyging, overvåkning, foto, film og reportasjeflyging med mer. Selskapet opererer fire helikoptre av type Robinson R44, 2 stk. EC-120B, 1 stk. Augusta A109, 1 stk. EC135, 5 stk. AS 350B3. Selskapet opererer hele året.
Selskapet har i tillegg eget verksted (tidl. Helifly Maintenance) på Torp flyplass som utfører tekniske tjenester på egne og andre sine luftfartøy.


== Historie ==
Fonnafly AS startet som et sjøflyselskap med hovedbase i Rosendal.
Fonnafly Sjø AS ble skilt ut fra Fonnafly AS som eget selskap i 1990. Selskapet var et rent sjøflyselskap frem til 1. april 2004, da selskapet fikk tillatelse til å operere helikopter. To helikopter av typen Robinson R44 ble sett i operasjon ut fra baser på Flesland og Bergen. Fra 2005 har det også vært drift med helikopter fra Voss.


== Ulykker ==


== Referanser ==


== Eksterne lenker ==
Fonnafly, offisiell nettside
Trine Haltvik

Trine Haltvik (født 23. mars 1965 i Trondheim) er en norsk håndballspiller og -trener. Hun har spilt 240 landskamper for Norge og skåret 832 mål.
Hennes landskampkarriere varte i 16 år: Hun debuterte på det norske landslaget mot Sverige 14. september 1984 og hennes siste landskamp var OL-bronsefinalen mot Sør-Korea 1. oktober 2000.
Hun var med på å vinne VM-gull for Norge i 1999, og hun var med og vant VM-sølv i 1997 og VM-bronse i 1986. Hun ble tildelt Olavstatuetten i 1998.
Under Sommer-OL 1988 vant hun sølv, og under Sommer-OL 2000 vant hun bronse med Norge. Under Sommer-OL 1996 var hun med da landslaget spilte seg frem til en 4.-plass.
Da Norge vant EM-gull i 1998 ble hun kåret til verdens beste spiller det året. I 1996 var hun med og vant EM-sølv. I den norske serien var hun toppscorer i 1996, 1998 og i 1999. Med Byåsen IL vant hun tre Norgesmesterskap og fem seriemesterskap. Hun er trener for det norske jentelandslaget, og spillende assistenttrener for eliteserielaget Selbu.
I 2011 var hun med i tredje utgave av Mesternes Mester på NRK, der hun kom på andreplass bak Finn Christian Jagge.


== Priser ==
1998 IHF Årets verdens beste håndballspiller


== Referanser ==


== Eksterne lenker ==
(en) Trine Haltvik på Internet Movie Database 
(en) Trine Haltvik – Olympedia 
(en) Trine Haltvik – Sports-Reference (OL-resultater – arkivert) 
(en) Trine Haltvik – Det europeiske håndballforbundet (EHF) 
(en) Trine Haltvik – Norges Håndballforbund
Jakob Vaage

Jakob Vaage (født 9. februar 1905, død 29. januar 1994) var en norsk lektor, forfatter og skihistoriker. Han var bestyrer ved Skimuseet i perioden 1946–1984 og lektor ved Ullern videregående skole fra 1934 til han gikk av med pensjon i 1972.
Vaage skrev mange bøker om norsk skiidrett, blant annet om Holmenkollrennene. 
Vaage ble i 1978 utnevnt til ridder av 1. klasse av St. Olavs Orden. Han ble tildelt Holmenkollmedaljen i 1984 (sammen med Lars Erik Eriksen og Armin Kogler). Et minnesmerke over ham, laget av billedhuggeren Nils Aas, ble reist på Lilleaker i Oslo i 2000. En gang- og sykkelvei fra Lilleaker, over Lysakerelva til Bærum er oppkalt etter Vaage.


== Bibliografi i utvalg ==
Store begivenheter i norsk idrett gjennom 75 år (1951)
Norske ski erobrer verden (1952)
Holmenkollbakken (1959)
Norsk idrettslitteratur gjennom 200 år (1970)
Holmenkollen (1971)
Skismøringens historie (1977)
Skienes verden (1979)
Skiklubben Ull 100 år (1983)
Den satt! og andre nye og gamle skihistorier. (med Birger Ruud), 1983


== Se også ==
Liste over norske idrettspersoner på sokkel


== Referanser ==


== Eksterne lenker ==
(no) Jakob Vaage i Norsk biografisk leksikon
Sefton

Sefton er et administrativt distrikt i Merseyside i England. Ettersom Merseyside i 1986 avskaffet grevskapsrådet er distriktet et selvstyrt metropolitan borough, som i praksis fungerer som en enhetlig myndighet. 
Distriktet ble opprettet 1. april 1974 ved at Bootle, Southport, Crosby, Formby, Litherland og deler av Lancashire landdistrikt ble slått sammen. Det har navn etter landsbyen Sefton. Fra 1894 til 1932 fantes landdistriktet Sefton, som dekket noen av landsbyene i det nåværende distriktet.
Området ligger innenfor Liverpools pendlerbelte. Bootle og Liverpool har vokst inn i hverandre, mens særlig Crosby, Formby og Maghull regnes som sovebyer. Southport er et populært turistmål ved kysten.


== Steder i distriktet ==
Ainsdale, Aintree
Bootle
Crosby
Formby
Great Altcar, Great Crosby
Hightown
Ince Blundell
Litherland, Little Altcar, Little Crosby, Lydiate
Maghull, Melling
Netherton
Seaforth, Sefton, Southport
Thornton
Waterloo
Sefton (andre betydninger)

Sefton kan vise til:

Sefton, distrikt i Merseyside, England
Sefton, landsby i distriktet Sefton
Sefton landdistrikt, tidligere administrativt distrikt (1894–1932)Sefton, New South Wales
Sefton (Merseyside)

Sefton er en landsby og verdslig sogn i distriktet Sefton grevskapet Merseyside i England. Det er lokalisert sørvest for Maghull og nordøst for Great Crosby, og ved elvesletten til elven Alt. Ved folketellingen i 2011 hadde landsbyen og sognet en befolkning på 855 innbyggere.Landsbyen tilhørte historisk Lancashire. Stedsnavnet er antatt å komme fra norrøne sef, «siv» (bokstavene f og v var likestilte i middelalderen) + tún i betydningen «gård/bosted». Stavmåten Sephton har også vært dokumentert.
Sognekirken St. Helen, viet til den hellige Helena, ble bygget omkring 1170 som et privat kapell for Molyneux-familien.


== Referanser ==


== Eksterne lenker ==
(en) Sefton Village, Merseyside – kategori av bilder, video eller lyd på Commons
(en) Sefton, British History Online
Villa Adriana

Villa Adriana (Hadrians Villa) er en villa som keiser Hadrian anla i nærheten av dagens Tivoli utenfor Roma. Villaen er på UNESCOs liste over verdensarven. 
Villaen ble bygget mellom 118 og 138, og ble brukt som residens for keiseren frem til hans død i 138. Hans etterfølgere foretrakk å bo i Roma, men allikevel ble villaen fortsatt utvidet og påbygget. 
Villaen er egentlig et stort anlegg med over 30 bygninger, men det er ikke mye igjen av dem i dag. Forfallet startet muligens allerede med Konstantin som skal ha tatt med seg noen av de finere gjenstandene til Bysants. Det har blitt brukt som steinbrudd opp gjennom tidene, og i det 15. århundre skal kardinal Ippolito II d'Este ha brakt kunstverk til sin nye villa i nærheten – Villa d'Este.
Villaens område var på over 120 hektar.


== Eksterne lenker ==
Offisielt nettsted 
(it) Offisielt nettsted 
(en) Villa Adriana (Tivoli) – kategori av bilder, video eller lyd på Commons 
(en) Villa Adriana – galleri av bilder, video eller lyd på Commons 
UNESCOs evalueringsrapport (pdf) (engelsk og fransk)
Hadrian's Villa - med mange bilder (engelsk)
Tommel

En tommel (tommelfinger, tommeltott) er en av fingrene på hånden hos mennesker og visse andre arter. Hos mennesker er tommelen tykk og har to ledd. Den kan bøyes mot de andre fingrene og dermed brukes til å gripe fatt i objekter.
Latinske navn på tommelen er pollex og digitus primus. For å skille tomlene på de to hendene legges dexter (høyre) eller sinister (venstre) til etter navnet.
Tommel brukes også som navn på den delen av en hanske eller vott som er beregnet til å tres over håndens tommel.


== Anatomi ==

Tommelens benbygning består av to rørknokler, i motsetning til resten av fingrene som har tre rørknokler. Tommelens nederste del er et kuleledd, resten består av hengselsledd.


== Beskrivelser av og med tommelen ==
Mange uttrykk om og med tommelen refererer til at den er liten og tykk og dermed litt klumsete, mens andre viser til at den er lett tilgjengelig og nyttig. Det er også mange referanser til håndsignaler med bruk av tommelen.


=== Uttrykk ===
tommel opp – godkjenne eller vise støtte, fornorsking av det engelske thumbs up
vende tommelen ned – ikke godkjenne eller å vise misnøye
tommelfingerregel – en omtrentlig og lettfattelig huskeregel
ha ti tommelfingrer – være svært klossete
tommeliten – bitteliten person i eventyr
reise på tommelen – haike


=== Titler ===
Ti tusen tommeltotta – sang av Halvdan Sivertsen
Ti tommeltotter – TV-serie
Tommelise –  eventyr av H. C. Andersen
Tommelille – sang av Kim Larsen


== Andre dyrearter med tommel ==
Det er kun noen få dyrearter utenom mennesket som har en tommel som kan bøyes inn mot resten av hånden:

panda
koala
pungrotte
kapusinerape
orangutang
sjimpanse
dovendyr


== Se også ==
tomme – lengdemål
Pete Yorn

Pete Yorn (født 27. juli 1974) er en amerikansk singer-songwriter. 
Han har gitt ut tre studioalbum, og to livealbum. Det første albumet, Musicforthemorningafter fra 2001, solgte til gull i USA, mye på grunn av singelen «Life On A Chain», som også fikk mye radiospilling i Norge. Hans neste album, Day I Forgot, solgte 300 000. I august 2006 ble hans tredje studioalbum gitt ut, Nightcrawler. Dette er avslutningen på hans «dagstrilogi», som starter med morgenen (Musicforthemorningafter), fortsetter med dagen (Day I Forgot), og avsluttes med natten (Nightcrawler). 
Hans cover av sangen «Ever Fallen In Love? (With Someone You Shouldn't Have)», opprinnelig fremført av punkbandet Buzzcocks, var med i filmen Shrek 2.


== Diskografi ==


=== Album ===
Musicforthemorningafter (2001)
Live at the Roxy (2001)
Day I Forgot (2003)
Live from New Jersey (2004)
Nightcrawler (2006)
Back and Fourth (2009)
Break Up (med Scarlett Johansson) (2009)


=== Singler og EP-er ===
Life on a Chain
For Nancy ('Cos It Already Is)
Strange Condition
Sunset EP
Westerns EP


== Referanser ==


== Eksterne lenker ==
(en) Offisielt nettsted 
(en) Pete Yorn – kategori av bilder, video eller lyd på Commons 
(en) Pete Yorn – galleri av bilder, video eller lyd på Commons 
(en) Pete Yorn på Internet Movie Database 
(da) Pete Yorn på Filmdatabasen 
(en) Pete Yorn hos The Movie Database 
(en) Pete Yorn på Apple Music 
(en) Pete Yorn på Discogs 
(en) Pete Yorn på MusicBrainz 
(en) Pete Yorn på Spotify 
(en) Pete Yorn på Songkick 
(en) Pete Yorn på Last.fm 
(en) Pete Yorn på Genius — sangtekster 
(en) Pete Yorn på AllMusic 
Pete Yorn på Twitter 
Pete Yorn på Facebook 
Pete Yorn på YouTube 
Pete Yorn på Myspace 
Columbia Records
Myspace-side
Ilulissat

Ilulissat (grønlandsk for isfjell, dansk: Jakobshavn) er en by i Avannaata kommune på vestkysten av Grønland. Byen hadde 4 563 innbyggere i 2018.Like ved ligger Ilulissatfjorden, en isfjord som er med på UNESCOs verdensarvliste. 
Vintertemperaturen i området kan gå ned til rundt -30° celsius og sommertemperaturen kan stige til 25°C. Det er midnattssol fra 21. mai til 24. juli og mørketid fra 26. november til 13. januar. 


== Historie ==
Det har bodd folk i Ilulissatområdet i minst tre tusen år. Semermiut, som nå er forlatt, var en gang den største bosetningen på Grønland med 250 mennesker. Stedet ligger to kilometer sør for Ilulissat, som ble grunnlagt i 1741 som Jakobshavn av misjonæren Paul Egede etter at pelshandleren Jakob Severin hadde slått seg ned der.
Polforskeren Knud Rasmussen ble født og oppvokst her, og et museum i byen er tilegnet ham.


== Turisme ==
Fra Ilulissat er det panoramautsikt over Ilulissatfjorden, som har gjort byen til det viktigste turistmålet på Grønland, og Diskobukta med Diskoøya, som man kan besøke med båt eller helikopter.


== Referanser ==


== Eksterne lenker ==
(en) Ilulissat – kategori av bilder, video eller lyd på Commons 
(en) Ilulissat – galleri av bilder, video eller lyd på Commons